ಕಲ್ಪನಾ ಶರ್ಮ

## ಕಲ್ಪನಾ ಶರ್ಮಾ
ಕಲ್ಪನಾ ಶರ್ಮ (ಪುಟ್ಟು ೧೯೪೭) ಒರಿ ಭಾರತೀಯ ಪತ್ರಕರ್ತೆ, ಸಂಪಾದಕೆರ್, ಬೊಕ್ಕ ಬರವುದಕುಲು. ಇತ್ತೆ ಸ್ವತಂತ್ರವಾದ್, ದಿ ಇಂಡಿಯನ್ ಎಕ್ಸ್ ಪ್ರೆಸ್, ದಿ ಟೈಮ್ಸ್ ಆಫ್ ಇಂಡಿಯಾ, ಬೊಕ್ಕ ದಿ ಹಿಂದೂ ಸೇರ್ದ್ ಕೆಲವು ಭಾರತೀಯ ದೈನಿಕೊಲೆಡ್ ಬೇಲೆ ಮಲ್ತೆರ್, ಅಲ್ಪ ಆರ್ ಮುಂಬೈ ಬ್ಯೂರೊದ ಉಪ ಸಂಪಾದಕೆರ್ ಬೊಕ್ಕ ಮುಖ್ಯಸ್ಥೆರಾದ್ ಇತ್ತೆರ್. ೧೯೮೭ನೇ ಇಸವಿಡ್ ಅತ್ಯುತ್ತಮ ಮಹಿಳಾ ಮಾಧ್ಯಮ ಕಾರ್ಯಕರ್ತೆರೆನ ಚಮೇಲಿ ದೇವಿ ಜೈನ ಪ್ರಶಸ್ತಿನ್ ಪಡೆಯೆರ್. ಭಾರತೊಡ್ದ್ ಕೆಲವು ವರದಿ ಪುಸ್ತಕೊಲೆನ್ ಬರೆದ್ ಸಂಪಾದನೆ ಮಲ್ತೆರ್, ಉಂದೆಟ್ ರಿಡಿಸ್ಕವರಿಂಗ್ ಧಾರಾವಿ (೨೦೦೦) ಉಂಡು, ಉಂದೆಟ್ ಭಾರತೊದ ಮುಂಬೈ ನಗರೊಡು ಒಂಜಿ ಮಲ್ಲ ಕೊಳೆಗೇರಿ ಆಯಿನ ಧಾರಾವಿ ಬಗ್ಗೆ ವರದಿ ಆತ್ಂಡ್, ಬೊಕ್ಕ ದಿ ಸೈಲೆನ್ಸ್ ಅಂಡ್ ದಿ ಸ್ಟಾರ್ಮ್: ನರೇಟಿವ್ಸ್ ಆಫ್ ವೂಲೆನ್ಸ್ ಅಗೈಂಡ್ ವುಮೆನ್ ಇನ್ ಇಂಡಿಯಾ (ಅಲೆಫ್ ೨೦೧೯).   

## ವೈಯಕ್ತಿಕ ಜೀವನ
ಶರ್ಮಾ 1947ಡ್ ಪುಟ್ಟುದು, ಭಾರತದ ಮುಂಬೈಡ್ ಜೀವನ ಮಲ್ತೊಂದುಲ್ಲೆರ್.

## ಪತ್ರಿಕೋದ್ಯಮಡ್ ಕಲ್ಪನಾ
ಶರ್ಮಾ 1972ಡ್ ಮುದ್ರಣ ಪತ್ರಿಕೋದ್ಯಮೊಡು ತನ್ನ ವೃತ್ತಿಜೀವನೊನು ಸುರು ಮಲ್ತೆರ್, ಮುಂಬೈಡ್ ಸ್ಥಳೀಯ ಪ್ರಕಟಣೆ ಆಯಿನ ಹಿಮ್ಮತ್ ವೀಕ್ಲಿಡ್ ಬೇಲೆ ಮಲ್ತೆರ್, ಅಲ್ಪ ತುರ್ತು ಪರಿಸ್ಥಿತಿಡ್ ಸಂಪಾದಕೆರ್ ಆದಿತ್ತೆರ್, ಬೊಕ್ಕ ಸರ್ಕಾರಿ ಅಧಿಕಾರಿಲೆನ ಕೈಟ್ ಅಕ್ಲೆನ ವಿಷಯೊಲೆನ್ ಸೆನ್ಸಾರ್ ಮಲ್ತೊಂದಿತ್ತೆರ್. ಅರೆನ್ ಇಂಡಿಯನ್ ಎಕ್ಸ್ ಪ್ರೆಸ್ ಡ್ ಅಕ್ಲೆನ ಭಾನುವಾರದ ಪೂರಕ ಎಕ್ಸ್ ಪ್ರೆಸ್ ಮ್ಯಾಗಜೀನ್ ದ ಸಂಪಾದಕೆರಾದ್ ಬೇಲೆ ಮಲ್ತೆರ್, ಬೊಕ್ಕ ದಿ ಟೈಮ್ಸ್ ಆಫ್ ಇಂಡಿಯಾಡ್ ಹಿರಿಯ ಸಹಾಯಕ ಸಂಪಾದಕೆರ್ ಆದ್ ಕೆಲಸ ಮಲ್ತೆರ್. ನನೊಂಜಿ ಸರ್ತಿ ಆರ್ ದಿ ಹಿಂದೂ ಗ್ ಬೇಲೆ ಮಲ್ತೆರ್, ಅಲ್ಪ, ವರದಿ ಮಲ್ಪುನ ಜೊತೆಗೆ, ಆರ್ ಡೆಪ್ಯುಟಿ ಎಡಿಟರ್ ಆದ್, ಬೊಕ್ಕ ಅಕ್ಲೆನ ಮುಂಬೈ ಬ್ಯೂರೊದ ಮುಖ್ಯಸ್ಥೆ ಆದ್ ಕೆಲಸ ಮಲ್ತೆರ್. ಇತ್ತೆ ಸ್ವತಂತ್ರವಾದ್ ಬೇಲೆ ಮಲ್ತೊಂದುಪ್ಪುನ ಅರೆನ ಪತ್ರಿಕೋದ್ಯಮ ಪರಿಸರ, ಅಭಿವೃದ್ಧಿ ಬೊಕ್ಕ ಲಿಂಗ ಸಮಸ್ಯೆಲೆನ್ ಕೇಂದ್ರೀಕರಿಸವುಂಡು. ಭಾರತೊಡು ಒಂಜಿ ಪಿಯರ್-ರಿವ್ಯೂಡ್ ಸಾಮಾಜಿಕ ವಿಜ್ಞಾನ ಪತ್ರಿಕೆ ಆಯಿನ ಎಕನಾಮಿಕ್ ಅಂಡ್ ಪೊಲಿಟಿಕಲ್ ವೀಕ್ಲಿ ಗ್ ಸಲಹಾ ಸಂಪಾದಕೆರ್ ಆದ್ ಲಾ ಕೆಲಸ ಮಲ್ತೊಂದುಲ್ಲೆರ್. ೨೦೧೮ಡ್, ಭಾರತೊದ ಒಂಜಿ ಸುದ್ದಿ ಬೊಕ್ಕ ವರದಿ ಮಲ್ಪುನ ವೆಬ್ ಸೈಟ್ ಸ್ಕ್ರೋಲ್ ಡಾಟ್ ಇನ್ ಡ್ ಓದುಗೆರೆನ ಸಂಪಾದಕೆರ್ ಆಯೆರ್, ಅಲ್ಪ ಸಿ ರಮ್ಮನೋಹರ್ ರೆಡ್ಡಿನ ಬದಲ್ ಓದುಗೆರೆನ ಕಳವಳ ಬೊಕ್ಕ ದೂರುಲೆಗ್ ಪ್ರತಿಕ್ರಿಯೆ ಕೊರ್ಪಿನ ಜವಾಬ್ದಾರಿನ್ ದೆತೊನುವೆರ್. ದಿ ಅದರ್ ಹಾಫ್ ಪನ್ಪಿನ ಭಾರತೊಡು ಲಿಂಗ ಸಮಸ್ಯೆಲೆನ್ ವರದಿ ಮಲ್ಪುನ ಒಂಜಿ ಕಾಲಮ್ ನ್ ಆರ್ ಬರೆತೆರ್, ಉಂದು ೧೯೮೫ಡ್ದ್ ದಿ ಇಂಡಿಯನ್ ಎಕ್ಸ್ ಪ್ರೆಸ್ ಡ್ ಪ್ರಕಟ ಆಂಡ್, ಬೊಕ್ಕ ದಿ ಹಿಂದೂಡ್ ೨೦೧೬ ಮುಟ್ಟ ಪ್ರಕಟ ಆಂಡ್.

ಶರ್ಮಾ 1987ಡ್ ಪತ್ರಿಕೋದ್ಯಮದ ಪ್ರಶಸ್ತಿ ಆಯಿನ ಅತ್ಯುತ್ತಮ ಮಹಿಳಾ ಮಾಧ್ಯಮ ವ್ಯಕ್ತಿಲೆಗ್ ಚಮೇಲಿ ದೇವಿ ಜೈನ್ ಪ್ರಶಸ್ತಿನ್ ಗೆಂದಿಯೆರ್. ಯುಸಿ ಬರ್ಕ್ಲೆ ಗ್ರಾಡ್ಯುಯೇಟ್ ಸ್ಕೂಲ್ ಆಫ್ ಜರ್ನಲಿಸಂಡ್ ಅರೆನ್ ಭೇಟಿ ಕೊರ್ಪಿನ ಅಧ್ಯಾಪಕೆರ್ ಆದ್ ಮಲ್ತೆರ್.

ಒರಿ ಲೇಖಕೆ ಆದ್, ಶರ್ಮಾ ರಿಡಿಸ್ಕವರಿಂಗ್ ಧಾರಾವಿ: ಸ್ಟೋರೀಸ್ ಫ್ರಮ್ ಏಷ್ಯಾಸ್ ಲಾರ್ಜೆಸ್ಟ್ ಸ್ಲಮ್ (ಪೆಂಗ್ವಿನ್, ೨೦೦೦) ನ್ ಪ್ರಕಟಿಸಯೆರ್, ಉಂದೆಟ್ ಭಾರತದ ಮುಂಬೈಡ್ ಉಪ್ಪುನ ಒಂಜಿ ಮಲ್ಲ ಸ್ಲಮ್ ಪನ್ಪಿನ ಧಾರಾವಿದ ಬಗ್ಗೆ ವರದಿ ಮಲ್ತೆರ್. ೨೦೧೯ಡ್, ಸಿಂಗಲ್ ಬೈ ಚಾಯಿಸ್ (ವುಮೆನ್ ಅನ್ಲಿಮಿಟೆಡ್) ಪನ್ಪಿನ ಶೀರ್ಷಿಕೆಡ್ ಮದಿಮೆ ಆವರೆ ಆಯ್ಕೆ ಮಲ್ತಿನ ಭಾರತೊಡು ಗಮನಾರ್ಹ ಮಹಿಳೆಯೆರೆನ ವೈಯಕ್ತಿಕ ಪ್ರಬಂಧೊಲೆನ ಒಂಜಿ ಸಂಪುಟೊನು ಆರ್ ಸಂಪಾದನೆ ಮಲ್ತೆರ್. ಉಂದೆಟ್ ಲೇಖಕೆರ್ ಬಾಮನ ಪ್ರಬಂಧೊಲು ಸೇರ್ದ್ ಉಪ್ಪುಂಡು.

## ಗ್ರಂಥಸೂಚಿ
ಕಲ್ಪನಾ ಶರ್ಮಾ, ಮಿಸ್ಸಿಂಗ್ ಹಾಫ್ ದ ಸ್ಟೋರಿ: ಜರ್ನಲಿಸಂ ಅಸ್ ಅಫ್ ವುಮೆನ್ ಮ್ಯಾಟರ್ಡ್ (ಜುಬಾನ್ ಬುಕ್ಸ್, ೨೦೧೦) ಐಎಸ್ಬಿಎನ್ ೯೭೮೮೧೮೯೮೮೪೮೩೩

ಕಲ್ಪನಾ ಶರ್ಮಾ, ಮೌನ ಬೊಕ್ಕ ಬಿರುಗಾಳಿ : ಭಾರತೊಡು ಪೊಣ್ಣುಲೆನ ಮಿತ್ತ್ ಹಿಂಸೆದ ನಿರೂಪಣೆಲು (ಅಲೆಫ್ ಬುಕ್ ಕಂಪೆನಿ, ೨೦೧೯) ಐಎಸ್ಬಿಎನ್ ೯೭೮೮೧೯೪೨೩೩೭೧೮ 

ಕಲ್ಪನಾ ಶರ್ಮಾ (ಸಂಪಾದಕೆರ್), ಸಿಂಗಲ್ ಬೈ ಚಾಯಿಸ್ (ವುಮೆನ್ ಅನ್ಲಿಮಿಟೆಡ್, ೨೦೧೯) ಐಎಸ್ಬಿಎನ್ ೯೭೮-೯೩-೮೫೬೦೬-೨೨-೯ 

ಕಲ್ಪನಾ ಶರ್ಮಾ, ಧಾರಾವಿನ್ ಪುನರ್ ಕಂಡುಕೊನೊಡು (ಪೆಂಗ್ವಿನ್ ಇಂಡಿಯಾ, ೨೦೦೦) ಐಎಸ್ಬಿಎನ್ ೯೭೮೦೧೪೧೦೦೦೨೩೭ 

ಕಲ್ಪನಾ ಶರ್ಮಾ ಬೊಕ್ಕ ಅಮ್ಮು ಜೋಸೆಫ್ (ಸಂಪಾದಕೆರ್), ಏರೆನ ಸುದ್ದಿ? ಮಾಧ್ಯಮ ಬೊಕ್ಕ ಪೊಣ್ಣುಲೆನ ಸಮಸ್ಯೆಲು (ಸೇಜ್ ಪಬ್ಲಿಕೇಶನ್ಸ್, ೨೦೦೬) ಐಎಸ್ಬಿಎನ್ ೯೭೮೦೭೬೧೯೩೪೯೩೬

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026